**Δικαιολογητικά και διαδικασία χορήγησης άδειας άσκησης ιδιωτικού έργου**

**1**. **Αίτηση** στην οποία αναγράφεται το είδος, ο τόπος και το διάστημα της εργασίας και οι ώρες / ανά εβδομάδα, το ακριβές ωράριο και η αμοιβή.

**2.** **Βεβαίωση του Διευθυντή/-τριας** **του σχολείου** όπου ανήκει οργανικά ή είναι προσωρινά τοποθετημένος ο εκπαιδευτικός, στην οποία αναφέρεται ρητά ότι δεν παρακωλύονται τα διδακτικά του καθήκοντα και η ομαλή λειτουργία του σχολείου. Στην περίπτωση που υπάρχουν και σχολεία διάθεσης του εκπαιδευτικού, απαιτούνται βεβαιώσεις από όλες τις σχολικές μονάδες στις οποίες εργάζεται

**3.** **Βεβαίωση Εργοδότη**, όπου να βεβαιώνει ακριβώς το ύψος της αμοιβής, τις ώρες, τη φύση της εργασίας καθώς και το χρονικό διάστημα για το οποίο θα απασχολήσει τον εκπαιδευτικό.

**4.** H **σύμβαση εργασίας** υποβάλλεται στο ΠΥΣΠΕ όταν υπογραφεί μεταξύ του εκπαιδευτικού και του εργοδότη (συνήθως μετά τη χορήγηση της άδειας και όχι σε διάστημα μεγαλύτερο του μήνα).

* Η αίτηση είναι υποχρεωτικό να είναι προγενέστερη της έναρξης απασχόλησης και να μπορεί να εξεταστεί από το ΠΥΣΠΕ το δυνατόν συντομότερα.
* Σε περίπτωση που δεν ακολουθούνται τα παραπάνω βήματα,το ΠΥΣΠΕ **δεν** θα εγκρίνει τη χορήγηση Άδειας Άσκησης Ιδιωτικού Έργου/εργασίας.
* Εφόσον δεν προσκομίζεται Σύμβαση Εργασίας και έχει παρέλθει το εύλογο χρονικό διάστημα των 30 ημερών, το ΠΥΣΠΕ θα ανακαλεί την άδεια άσκησης ιδιωτικού έργου.
* Επισημαίνουμε ότι η άσκηση εργασίας χωρίς την πρότερη έγκριση από το αρμόδιο υπηρεσιακό συμβούλιο, αποτελεί πειθαρχικό παράπτωμα.